एमडीयू प्रो. तंवर करेंगे काला मोतिया पर शोध
रोहतक| एमडीयूजेनेटिक्स विभाग के सहायक प्रोफेसर डॉ. मुकेश तंवर को भारतीय चिकित्सा अनुसंधान परिषद (आईसीएमआर) की ओर से काला मोतिया पर शोध एवं अध्ययन के लिए तीन वर्षीय शोध परियोजना प्राप्त हुई है। डा. मुकेश तंवर को- जुवेनाइल ओपन ग्लूकोमा: एन एक्सप्लोरेटरी स्टडी विषय पर शोध परियोजना प्राप्त हुई है। इसमें वे नेत्र चिकित्सक डॉ. चांद सिंह ढुल के साथ संयुक्त शोध करेंगे। उन्हें इस शोध परियोजना के लिए भारतीय चिकित्सा अनुसंधान परिषद की ओर से 33 लाख 25 हजार 934 रुपए का अनुदान स्वीकृत हुआ है। डा. तंवर ने कहा कि काला मोतिया रोग अंधेपन का बड़ा कारण है। ऐसे में इस रोग पर शोध का विशेष महत्व है। ऐसे मरीजों पर जेनेटिक अध्ययन जरूरी है। कुलपति प्रो. बिजेंद्र कुमार पूनिया विभागाध्यक्ष प्रो. जेपी यादव ने डा. तंवर की इस उपलब्धि को सराहा है।
प्रो. मुकेश तंवर।
hin_Deva hin_Deva mai_Deva